מארק אלן (שחקן סנוקר)

מארק אלן (באנגלית: Mark Allen; נולד ב-22 בפברואר 1986) הוא שחקן סנוקר מקצועני צפון אירי. נכון לנובמבר 2023, מדורג במקום הרביעי בעולם.

קריירה 
בשנת 2003 זכה אלן בתחרות הראשונה שלו, אליפות צפון אירלנד בסנוקר לחובבים. בשנת 2004 זכה אלן באליפות אירופה בסנוקר לחובבים ובאליפות העולם בסנוקר לחובבים. שנה לאחר מכן נכנס לסבב הסנוקר המקצועני העולמי. הוא הגיע לרשימת 16 המדורגים הראשונים בעולם תוך שלוש עונות בלבד.

למרות כישרונו והעובדה שנמצא באופן קבוע במקומות גבוהים בדירוג העולמי, ניצח אלן רק בשנת 2009 את תחרות המקצוענית הראשונה שלו, כשזכה בטורניר ג'יאנגסו קלאסיק.

כעבור 3 שנים נוספות הצליח אלן סוף סוף לזכות בתואר הדירוג הראשון שלו, כשהביס בגמר הטורניר העולמי הפתוח (World Open) לשנת 2012 את סטיבן לי בתוצאה 1–10.

בשנת 2018 זכה אלן בטורניר המאסטרס, לאחר שניצח בגמר את קיירן וילסון מאנגליה בתוצאה 7–10.

בשנת 2022 זכה אלן באליפות בריטניה, לאחר שניצח בגמר את דינג ג'ונווי בתוצאה 7–10.

הישגים 
עד כה זכה אלן בתשעה תוארי דירוג, חמישה תוארי דירוג מינוריים, שלושה תארים ללא דירוג, ובתואר אחד קבוצתי, בהם זכייה בטורניר המאסטרס בשנת 2018, וזכייה באליפות בריטניה בשנת 2022.

בשנת 2023 הגיע לדירוג השיא שלו, כשהגיע למקום השלישי בדירוג העולמי.

כמו כן, ביצע 580 רצפים רשמיים של מאה נקודות ומעלה, וכן השלים פעמיים רצף מקסימלי רשמי של 147 נקודות.

רווחיו של אלן מענף הסנוקר עומדים על מעל 4 מיליון פאונד.

סגנון משחק 
אף על פי שהוא ימני באופן טבעי, משחק אלן עם יד שמאל, אך כשהוא משתמש במקל העזר, הוא מחליף לידו הימנית.

בשל סגנון משחקו המהיר וההתקפי, מכונה אלן "האקדח" (The Pistol).

בשנה האחרונה (2022) אלן שינה את סגנון משחקו למשחק יותר סבלני ויעיל

קישורים חיצוניים

 מארק אלן, באתר ה-

שחקני סנוקר בריטים
ספורטאים צפון אירים
בריטים שנולדו ב-1986